রাহুল গান্ধীর বিরুদ্ধে মানাহানির মামলা করতে চান প্রীতি জিন্টা?

বলিউড অভিনেত্রী প্রীতি জিন্টা(Preity Zinta) বনাম কংগ্রেস এর তরজা নতুন মোড় নিয়েছে। প্রীতি জিন্টার ১৮ কোটি টাকার ঋণ ভারতীয় জনতা পার্টির সুপারিশে ব্যাংক মকুব করে দিয়েছে বলে কেরল কংগ্রেসের তরফে অভিযোগ তোলা হয়েছিল।
আর সেই অভিযোগের জেরে কংগ্রেস ও প্রীতি জিন্টা এখন সম্মুখ সমরে। জানা যাচ্ছে এবার রাহুল গান্ধীর(Rahul Gandhi) বিরুদ্ধে মানহানির মামলা(defamation case)দায়ের করছেন নাকি প্রীতি জিন্টা!
সম্প্রতি প্রীতি ‘আস্ক মি এনিথিং’ সেশনের(Ask me Anything season) আয়োজন করেছিলেন। যেখানে সাম্প্রতিক রাজনীতি তার কার্যকলাপ এবং আইপিএল দলে পাঞ্জাব কিংস সহ(IPL team Punjab Kings) বিভিন্ন বিষয়ে খোলাখুলি কথা বলেছেন। যেখানে কথা প্রসঙ্গে অভিনেত্রী কাঙ্গনা রানাওয়াত, এআই (AI) এবং সোশ্যাল মিডিয়া সহ বিভিন্ন বিষয়ে উঠে আসে । এই অনুষ্ঠানে একজন ব্যক্তি প্রীতির কাছে প্রশ্ন রাখেন যে আপনি কি রাহুল গান্ধীর বিরুদ্ধে মানাহানির মামলা করছেন!
জবাবে তিনি বলেন, সে অন্য কারো কৃতকর্মের জন্য দায়ী নয়। আমি সরাসরি সমস্যা মেটাতে চাই। হাসিমুখের ইমোজি সহ তিনি জানান, তাকে শান্তিতে থাকতে দিন, আমিও শান্তিতে থাকবো।
রাজনীতিতে যোগ দেওয়ার পরিকল্পনার ব্যাপারে তার কাছে জানতে চাওয়া হলে তিনি জানান, বহু বছর ধরে নানান রাজনৈতিক দল আমাকে টিকিট এবং রাজ্যসভার আসনের প্রস্তাব দিয়েছে,আমি অত্যন্ত বিনয়ের সঙ্গে তা প্রত্যাখ্যান করেছি।
প্রসঙ্গত, ভারতের সোশ্যাল মিডিয়া সম্পর্কে তিনি যথেষ্ট বিরূপ মনোভাব প্রকাশ করেন। সম্প্রীতি কেরালা কংগ্রেসের সমালোচনা করে দাবী করেছিলেন যে অভিনেত্রী সোশ্যাল মিডিয়া চালায় একটি বিশেষ রাজনৈতিক দল। বিজেপিকে ইঙ্গিত করা হয়েছিল। এর উত্তরে অভিনেত্রী টুইট করে জানিয়েছিলেন যথেষ্ট ‘ভুয়ো খবর এটি’।